# data[].attributes.body
Osa 2: Vaikuttavan puheen itsearviointi

1. Onnistuin mielestäni pitämään paremmin katsekontaktia katsojiin kuin koululla tehtävissä esityksissä. Onnistuin myös varmasti paremmin välittämään asiaani, koska aihe on minulle tärkeä ja kiinnostaa paljon. Minut yllätti se, että kuvaaminen pelkälle kameralle yksin kotona ei ole kuitenkaan niin helppoa, mitä kuvittelisi. Opin tästä tilanteesta, että tarvitsen vielä treeniä esiintymisen kanssa ja etenkin perus olemuksen kanssa, kun esiinnyn. Huomaan että pidän aina ranteesta kiinni ja tämän takia eleet saattavat välillä kiinnittää negatiivisella tavalla katsojan huomion. Toimin ensi kerralla siten, että lopetan puheen joko perus kiitoksella tai jollain mikä jää mieleen. Ei tyhjää lopetusta.

2. Onnistuin tuomaan mielipiteeni koripallosta selkeästi esille ja sain osoitettua, että olen todella kiinnostunut itse aiheesta. Onnistuin myös käyttämään ääntäni hyvin. Minut yllätti palautteissa se, että heikkoa lopetusta ei kommentoitu. Opin kaikista palautteista sen, että esiintymisestäni löytyy joitain hyviäkin puolia, vaikka aina ei tuntuisi siltä. Aion ensi kerralla yrittää vaikuttaa eleillä enemmän esimerkiksi käyttää käsiä ja liikkua kameran edessä edes hieman.

Osa 3: Vertailu 1.tehtävänantoon

Lukemisen jälkeen olin suhteellisen tyytyväinen siihen, mitä olin ensimmäisessä tehtävänannossa kirjoittanut, koska mielestäni monet asiat siinä kuvaavat minua tarkasti. Esimerkiksi kun mainitsen, että haluan muiden näkevän itsevarmuuteni, kun esiinyn on mielestäni saavutettavissa oleva tavoite. Myös vahvuudet ja kehitettävät asiat kuvasivat minua myös todella hyvin. Ajatuksissa tai toiminnassa en ole huomannut paljoa muutoksia kuin sen, että yritän itsekin selittää asioita en vain lue taulua. Vaikuttavassa puheessa tuntuu, että sain myös paremmin hymyiltyä, mutta koululla tehtävissä esityksissä naamani on vielä aika tylsä kivi. Pohdin myös tavallista enemmän, miten voin kehittyä esitys kerrallaan. Tavoitesuunnitelmaan liittyen olen mielestäni optimaalisessa tilanteessa, koska olen jo saanut muutaman esiintymistilanteen alle ja koen että jokainen tekee varmemmaksi. Tietysti olen vasta aivan alkuvaiheessa, mutta esimerkiksi tilan käyttöön liittyvä tavoite tulee minun kohdallani vaatimaan aikaa, koska olen tottunut pitämään esityksiä paikallaan. Aion edetä eteenpäin siten, että valmistaudun ja perehdyn esitykseen ja sen aiheeseen, käytän tämän kurssin sisältöä hyödyksi siinä miten voin kehittyä ja toivon mukaan parin vuoden päästä olen jo korkeammalla tasolla esiintyjänä.

# data[].attributes.body
A) Katsoin Wawira Njirun puheen aiheesta: The blueprint for serving a million school lunches — every day.

1. Kertoa ihmisille afrikkalaisten lapsien ravinto ongelmista, kertoa mitä heidän organisaatio tekee auttaakseen ja millaiset tavoitteet heillä ovat.

2. Tietää mistä puhuu ja on erittäin kiinnostunut aiheesta, koska itse työskentelee tämän parissa.

3. Puhuja suhtautuu omaan esiintyjän rooliinsa ylpeydellä ja itsevarmuudella.

4. Puhuja pitää koko puheen ajan rintamasuunnan yleisöä kohti. Kysymyksien avulla hän myös tekee puheesta vuorovaikutteista. Kiittää yleisöä puheen lopussa.

5. Puhuja tekee asiaa ymmärrettävämmäksi käytännön esimerkkien avulla. Puhuja myös jäsentää puhettaan kronologisen järjestyksen avulla.

6. Kiinnostavaksi asian puhuja tekee lukujen avulla ja aloittamalla puheen tärkeällä kysymyksellä.

7. Verbaalisina piirteinä käyttää puheen tauoittamista ja rauhallista puhe tahtia.

8. Nonverbaalisina piirteinä hän käyttää erityisesti hymyilyä ja käsien käyttöä.

9. Esityksessä puhuja käyttää monia hyviä keinoja, millä ilmaisee sitä mitä haluaa. Tarkoitus ja tavoite tulevat hyvin ilmi, asiat käydään läpi rauhallisesti mutta tehokkaasti, jotta katsojat ei menetä mielenkiintoa, mutta pääsevät perille asiasta.

B) Tuttuina tapoina tunnistan, että puhuja ei käytä liian monimutkaisia termejä ja tekee puheesta täten enemmän ymmärrettävää. Haluaisin myös sanoa, että puheen selkeä rakenne, mutta tämä usein karkaa omissa puheissani. Voin oppia puheesta todella paljon. Nonverbaalisia keinoja, kuten käsien käyttö ja hymyily. Puhujan tauottaminen ja hyvä tahti jäi parhaiten puheesta mieleen ja sitä yritän parantaa ja muistaa toteuttaa. Katsekontakti yleisöön ja ei kiinnitä katsetta tiettyyn kohtaan, liikuttaa silmiään. Voin oppia puheesta monia hyödyllisiä tapoja jäsentää puhetta esimerkiksi eri esimerkit, ennen – nyt vastakkainasettelu ja kronologinen järjestys. Kysymykset olivat myös sellaisia, mitä en itse juurikaan käytä puheissa, mutta olisivat varmasti tehokeinoja.

# data[].attributes.body
1. Esiintymisjännitys näkyy viestinnässä esimerkiksi puheen katkeiluna tai äänen värinänä. Itse erotan esiintymisjännitystä itseltä tai muilta, kun kädessä pidetään ohutta paperia ja käsien tärinä erottuu todella selkeästi. Sanattomassa viestinnässä jännityksen takia ilmeet ja eleet saattavat jäädä vähäksi tai voivat eroa siitä, mitä oikeasti yrität elehtiä. Paraverbaalisessa viestinnässä tempo jännittäessä usein kasvaa liian nopeaksi, koska haluaa päästä epämiellyttävästä tunteesta mahdollisimman nopeasti irti.

2. Erilaisia tapoja ja menetelmiä lieventämään esiintymisjännitystä on esimerkiksi hegitysharjoitukset. Myös mielikuvaharjoittelut, kuten tilanteen läpikäyminen mielessä voivat auttaa jännittämisen kanssa. Apukeinot, vaikka muistiinpanot tai lunttilappu voivat tehdä olosta turvallisemman, kun tietää pystyvänsä tukeutumaan niihin.

3.

1. Hyväksy se, että jännitän. Välillä kuvittelen, että olen ainoa, joka jännittää esityksiä, mutta oikeasti kaikkia jännittää, jotkut osaavat piilottaa sen taitavammin.

2. Esiintymällä useammin, koska pelko vähenee osaamisen myötä. Tämä kuulostaa itselle hankalalta, mutta mitä useammin joutuu hankaliin tilanteisiin sitä vahvemmalta itsensä kokee.

3. Hengittämällä rauhallisesti, jotta kehon tärinä vähenee ja ei tunnu, että jalat lähtee alta.

4. Seiso ja istu tukevasti ja ryhdikkäästi. Huono asento vaikeuttaa omaa esiintymistäni huomattavasti.

5. Muistuttamalla itseä, että todella harvat ihmiset muistavat ‘’esiintymis mokiasi’’. Tämä vinkki on minulle tärkeä silloin, kun yleisössä on esimerkiksi hyviä ystäviä.

6. Muutama ajatustemppu, mikä on pahinta tai parasta mitä voi tapahtua ja mitä todennäköisimmin tapahtuu. Ikinä oikeasti pahin mahdollinen ei tule tapahtumaan.

7. Aseta esitykselle realistiset tavoitteet. Esiintymisessä, kuten monessa muussakin asiassa pitää ymmärtää, minkä tasoinen on, ja mitä odottaa itseltään.

8. Tiedä mistä puhut, kun ymmärtää esityksen sisällön on paljon helpompi mennä esiintymään.

9. Pidä pieniä taukoja, jotta tempo ei kiihdy liian korkeaksi.

10. Veden juominen. Pidän itse tästä, koska yleensä suurin jännitys esityksen alussa on, että lähteekö ääni ollenkaan käyntiin.

Lähteet: https://www.terve.fi/artikkelit/74036-esiintymisjannitys-5-vinkkia

https://www.kaleva.fi/psykologin-neuvot-esiintymisjannitysta-voi-vahenta/1708063

https://elaparemmin.fi/blogi/eroon-esiintymisjannityksesta/ https://kielikompassi.jyu.fi/puheviestinta/tietomajakka/maja_esiintyminen_jannitys.shtml

# data[].attributes.body
A. Vahvuudet: Kuuntelu, Kirjoitus, Empaattisuus, Tilannetaju, Digitaalinen viestintä, Argumentointi, Keskustelun ylläpitäminen

Kehitettävää: Sanaton viestintä, Esiintymisvarmuus, Tilan käyttö

B. - Vahvuuksista ja heikkouksista päätellen, olen viestijänä etenkin esiintyjänä epävarma, mutta normaaleissa keskusteluissa pärjään viestinnän osalta hyvin. Pystyn luoda keskustelunaiheita ja kuuntelen aktiivisesti, kun muut puhuvat.

- Tavoitteeni on kehittyä esiintyjänä. Haluan, että ihmiset pystyvät näkemään itsevarmuuteni ja vakuuttuvat, kun esiinnyn.

- Haluan parantaa näitä taitoja, koska niistä tulee merkittävää hyötyä työelämässä. Se on myös itselleni tärkeää, koska kun kehittymistä tapahtuu alkaa myös jännitys vähentymään

C. Kehittämiskohde: Sanaton viestintä (erityisesti ilmeet ja eleet)

Tavoite: Vaikuttaa ilmeillä ja eleillä yleisöön, koska ilman ilmeitten vaihtumista saatan näyttää tuimalta, vaikka ei olisi tarkoitus.

Keinot: Muistiinpanoihin muistutus -hymyile ainakin joissain väleissä. Harjoitella alkuun itsekseen ja pienemmän yleisön edessä eleiden mukaan ottamista.

Aikataulu: Aloitan heti. Opintojen jälkeen en enää ole kivinaama vaan eläydyn esityksiin.

Kehittämiskohde: Esiintymisvarmuus

Tavoite: Näyttää itsevarmemmalta myös ulospäin.

Keinot: Valmistaudun huolellisesti, jotta olen myös sisäisesti varmempi siitä, mitä menen esittämään.

Aikataulu: Aloitan heti. Opintojen aikana minusta erottaa, että uskallan esiintyä eri tilanteissa.

Kehittämiskohde: Tilan käyttö

Tavoite: Esiintyä luontevammin ja liikkua esityksen aikana.

Keinot: Otan esitys esitykseltä enemmän liikettä mukaan, jotta en jäisi vaan seisomaan paikalleen, koska liikkellä pystyy vaikuttamaan.

Aikataulu: Aloitan mahdollisimman pian. Opintojen loppupuolella uskallan tehdä esityksistäni sellaisia, joihin katsojat pystyvät eläytymään mukaan.